b'\n_START_ARTICLE_\nCS \xc8\x98tiin\xc8\x9ba Miroslava\n_START_SECTION_\nIstorie\n_START_PARAGRAPH_\n\xc8\x98tiin\xc8\x9ba Miroslava a fost fondat\xc4\x83 \xc3\xaen 2009 la ini\xc8\x9biativa primarului comunei Miroslava, Dan Ni\xc8\x9b\xc4\x83. La sf\xc3\xa2r\xc8\x99itul sezonului  2011-2012 din Liga a IV-a, echipa a terminat pe pozi\xc8\x9bia a doua, \xc3\xaensa a promovat \xc3\xaen Liga a III-a pentru prima dat\xc4\x83 \xc3\xaen urma disput\xc4\x83rii barajului cu CS Microbuzul Boto\xc8\x99ani, scor 3-1. _NEWLINE_\xc3\x8en sezonul 2014-2015 al Ligii a III-a, \xc8\x98tiin\xc8\x9ba a ratat promovarea \xc3\xaen Liga a II-a la limit\xc4\x83, dup\xc4\x83 ce a pierdut \xc3\xaen ultima etap\xc4\x83. Sezonul 2015-2016 a fost unul foarte bun, clubul clas\xc3\xa2ndu-se pe pozi\xc8\x9bia a treia._NEWLINE_Sezonul 2016-2017 a fost unul foarte disputat \xc3\xaen Seria I a Ligii a III-a cu o singur\xc4\x83 rund\xc4\x83 r\xc4\x83mas\xc4\x83 de jucat, FK Miercurea Ciuc conducea campionatul cu 63 de puncte, urmat\xc4\x83 de AFC H\xc4\x83rman cu 62 puncte \xc8\x99i \xc8\x98tiin\xc8\x9ba cu 61. Ie\xc8\x99enii au jucat \xc3\xaen deplasare la Miercurea Ciuc \xc8\x99i au c\xc3\xa2\xc8\x99tigat cu 1-0, dar aveau nevoie ca AFC H\xc4\x83rman s\xc4\x83 nu \xc3\xaenving\xc4\x83 CSM Pa\xc8\x99cani. AFC H\xc4\x83rman a condus cu scorul de 1-0 p\xc3\xa2n\xc4\x83 \xc3\xaen minutul 90+1, c\xc3\xa2nd Jan Turi\xc8\x9b\xc4\x83, portarul celor de la CSM Pa\xc8\x99cani, a marcat pentru 1-1, iar Miroslava a promovat \xc3\xaen Liga a II-a pentru prima dat\xc4\x83 \xc3\xaen istoria clubului.'